*Dňom 01.07.2006 začal platiť nový zákon č. 253/1998 v znení neskorších predpisov o hlásení pobytu občanov Slovenskej republiky a registri obyvateľov Slovenskej republiky.*

**Občan k prihláseniu na trvalý pobyt predkladá**:  
  
- platný občiansky preukaz, alebo doklad o OP, alebo platný cestovný pas SR (ak ide o dieťa do 15 rokov predkladá jeho zákonný zástupca rodný list dieťaťa)  
- doklad o vlastníctve alebo spoluvlastníctve budovy alebo jej časti  
  
**Ak sa k  pobytu prihlasuje občan, ktorý nie je vlastníkom ani spoluvlastníkom budovy**, predloží ešte aj písomné potvrdenie o súhlase s prihlásením na trvalý pobyt s osvedčeným podpisom vlastníka alebo spoluvlastníkov, alebo tento podpíše súhlas pred zamestnancom ohlasovne.  
Prihlásenie občana na trvalý pobyt nezakladá nijaké právo k budove ani k jej vlastníkovi a má len evidenčný charakter.  
  
***Občan nemôže mať súčasne viac trvalých pobytov*** (napr. jeden v ČR a ďalší na Slovensku).  
  
**Dieťa narodené v  zahraničí**  môže byť prihlásené na pobyt v SR až po predložení rodného listu z osobitnej matriky v Bratislave. Začiatkom jeho trvalého pobytu je deň jeho prihlásenia v ohlasovni.  
  
**Občan SR prichádzajúci z cudziny** k prihláseniu na trvalý pobyt predkladá platný cestovný pas s vyznačeným štátnym občianstvom /alebo doklad o štátnom občianstve nie starší ako 6 mesiacov a list vlastníctva/.  
  
**Občan, ktorému bol trvalý pobyt zrušený** podľa § 7,ods.1 písm.d) až g) a ktorý sa nemôže prihlásiť na trvalý pobyt podľa § 3 alebo 4, sa môže prihlásiť na trvalý pobyt v ohlasovni v mieste, kde sa zdržiava.  
  
**K prihláseniu na prechodný pobyt**  občan predkladá tie isté doklady ako k prihláseniu na trvalý pobyt. Prechodný pobyt občana je pobyt občana mimo miesta trvalého pobytu, kde sa občan dočasne zdržiava, ak má trvať viac ako 90 dní. Predpokladaná doba prechodného pobytu nie je časovo obmedzená.  
  
  
Za vydanie potvrdenia o  pobyte občan platí **správny poplatok 5 €,** v zmysle zákona

č. 145/1995 Z. z. o správnych poplatkoch, v znení neskorších predpisov.